**E L Ő T E R J E S Z T É S**

**Kincsesbánya Községi Önkormányzat**

**Képviselő-testületének**

**2016. április 18-i ülésére**

**Az önkormányzat 2016. évi költségvetéséről 2/2016. (II.20.) önkormányzati rendelet módosítása**

Tisztelt Képviselő-testület!

A Kincsesbánya Község Önkormányzata 2016. évi költségvetéséről és a gazdasági programról szóló 2/2015. (II.20.) önkormányzati rendelet módosítására kerül sor. A rendelet módosítására az azóta bekövetkezett gazdasági események illetve a képviselőtestület által eddig elfogadott módosítások átvezetése miatt van szükség. A költségvetési rendelet módosított előirányzata bevételi és kiadási oldalon is egyaránt 5 710 168,- Ft-tal emelkedett.

**Bevételi előirányzatok változása kiemelt előirányzatonként:**

Saját bevételeink (működési célra)

Saját bevételeink előirányzata az elmúlt időszakban 337 020,- Ft-tal emelkedett. Ez a 2 önkormányzati lakás lakbér bevételeinek előirányzatából származik.

Önkormányzat költségvetési támogatása (működési célra)

Települési önkormányzatok támogatásának előirányzata 303 149,- Ft-tal emelkedett ami a bérkompenzáció fedezetére szolgáló központosított előirányzat összegével egyenlő.

Közhatalmi bevételek

Helyi iparűzési adó bevételünk előirányzata 5 000 000,- Ft-tal míg egyébközhatalmi bevételeink (pótlék) előirányzata 100 000,- Ft-tal emelkedett.

**Kiadási előirányzatok változásai kiemelt előirányzatonként:**

Személyi juttatások

Foglalkoztatottak egyéb személyi juttatásainak előirányzata (bérkompenzáció) 145 200,- Ft-tal emelkedett, míg a választott tisztségviselők juttatásainak előirányzata 540.000,- Ft-tal csökkent.

Munkaadókat terhelő járulékok

A személyi juttatások előirányzatának változása miatt a munkaadókat terhelő járulékok előirányzata 39 204,- Ft-tal emelkedett.

Dologi kiadások előirányzata

Az elmúlt időszakban a következő jogcímeken vált szükségessé a kiadási előirányzat növekedésének elszámolása:

Szolgáltatási kiadások 307 020,- Ft

Belföldi kiküldetés 43 400,- Ft

Egyéb dologi kiadások 2 788 603,- Ft

Fejlesztési és felújítási kiadások

Az elmúlt időszakban ingatlanok, egyéb gép berendezések beszerzésének előirányzata 1 057 308,- Ft-tal, felújítási kiadásaink előirányzata 438.772,- Ft-tal emelkedett. (Részletezve a 4. számú mellékletben)

Pénzeszközátadás, támogatás

Államháztartások belüli megelőlegezések visszafizetésének előirányzata 2 107 589,- Ft-tal, előző évi elszámolásból származó kiadásunk előirányzata 757 860,- Ft-tal emelkedett. Tartalékaink előirányzata 5 258 532,- Ft-tal csökkent. Közös Önkormányzati Hivatal fenntartásának előirányzata 118 745,- Ft-tal emelkedett.(bérkompenzáció összege). Egyéb működési célú támogatások előirányzata 3 705 000,- Ft-tal emelkedett.

A kiemelt előirányzatok kormányzati funkciónkénti változását a kiadott 13. melléklet tartalmazza.

Kérem Tisztelt Képviselő-testületet, hogy a fentiekben részletezett módosítások átvezetéséhez és a 2015. évi önkormányzati költségvetési rendelet módosításához hozzájárulni szíveskedjenek.

Kincsesbánya, 2016. április 11.

 Bajkai János

 polgármester